ਤੁਹਾਡੇ ਆਲੇ ਦੁਆਲੇ ਸ਼ੋਰ-ਸ਼ਰਾਬਾ ਰਹਿੰਦਾ ਹੈ ਤਾਂ ਇਹ ਹੋ ਸਕਦਾ ਹੈ ਸਿਹਤ ਉੱਤੇ ਬੁਰਾ ਅਸਰ\n"ਹਵਾਈ ਜਹਾਜ਼ ਦੀ ਆਵਾਜ਼ ਦੂਰ ਤੋਂ ਤੰਗ ਕਰਨ ਵਾਲੀ ਹੁੰਦੀ ਹੈ"

ਸਾਲ 2011 ਵਿੱਚ ਜਰਮਨੀ ਦੇ ਸਭ ਤੋਂ ਬਿਜ਼ੀ ਫਰੈਂਕਫਰਟ ਹਵਾਈ ਅੱਡੇ 'ਤੇ ਇਸ ਦੇ ਚੌਥੇ ਰਨਵੇਅ ਦਾ ਉਦਘਾਟਨ ਕੀਤਾ ਗਿਆ। ਇਸ ਵਾਧੇ ਨੇ ਵੱਡੇ ਪੱਧਰ 'ਤੇ ਵਿਰੋਧ ਪ੍ਰਦਰਸ਼ਨਾਂ ਨੂੰ ਜਨਮ ਦਿੱਤਾ, ਇਸ ਦੌਰਾਨ ਸਾਲਾਂ ਤੱਕ ਮੁਜ਼ਾਹਰਾਕਾਰੀ ਹਰ ਸੋਮਵਾਰ ਹਵਾਈ ਅੱਡੇ ਪਰਤਦੇ ਰਹੇ।

ਇੱਕ ਸਾਲ ਬਾਅਦ ਇੱਕ ਮੁਜ਼ਾਹਰਾਕਾਰੀ ਨੇ ਖ਼ਬਰ ਏਜੰਸੀ ਰਾਇਟਰਜ਼ ਨੂੰ ਦੱਸਿਆ, "ਇਹ ਮੇਰੀ ਜ਼ਿੰਦਗੀ ਖ਼ਤਮ ਕਰ ਰਿਹਾ ਹੈ। ਹਰ ਵਾਰ ਜਦੋਂ ਮੈਂ ਆਪਣੇ ਬਗ਼ੀਚੇ ਵਿੱਚ ਜਾਂਦਾ ਹਾਂ, ਜੋ ਸਭ ਮੈਂ ਸੁਣ ਸਕਦਾ ਜਾਂ ਦੇਖ ਸਕਦਾ ਹਾਂ ਉਹ ਇੱਕਦਮ ਉੱਪਰ ਉੱਡਦੇ ਜਹਾਜ਼ ਹਨ।"

ਇਹ ਵੀ ਪੜ੍ਹੋ :

ਨਵੇਂ ਰਨਵੇਅ ਤੋਂ ਮੇਨਜ਼ ਦੇ ਯੂਨੀਵਰਸਿਟੀ ਮੈਡੀਕਲ ਸੈਂਟਰ ਵਿੱਚ ਦਿਲ ਦੇ ਰੋਗਾਂ ਦੇ ਮਾਹਰ ਥੌਮਸ ਮੂੰਜ਼ੇਲ ਦੇ ਘਰ ਉੱਪਰੋਂ ਦਰਜ਼ਨਾਂ ਹਵਾਈ ਜਹਾਜ਼ਾਂ ਨੇ ਉਡਾਨ ਭਰਨੀ ਸੀ। ਉਹ ਕਹਿੰਦੇ ਹਨ, "ਮੈਂ ਜਰਮਨ ਆਟੋਬਮ ਅਤੇ ਸ਼ਹਿਰ ਦੇ ਅੰਦਰੂਨੀ ਟਰੇਨ ਟਰੈਕ ਦੇ ਨੇੜੇ ਰਹਿੰਦਾ ਹਾਂ।"

"ਹਵਾਈ ਜਹਾਜ਼ ਦੀ ਆਵਾਜ਼ ਦੂਰ ਤੋਂ ਤੰਗ ਕਰਨ ਵਾਲੀ ਹੁੰਦੀ ਹੈ।" 

ਮੂੰਜ਼ੇਲ ਨੇ ਇੱਕ ਵਿਸ਼ਵ ਸਿਹਤ ਸੰਗਠਨ (WHO) ਦੀ 2009 ਦੀ ਇੱਕ ਰਿਪੋਰਟ ਪੜ੍ਹੀ ਸੀ, ਜੋ ਰੌਲੇ ਦੇ ਦਿਲ ਦੀਆਂ ਸਮੱਸਿਆਵਾਂ ਨਾਲ ਸਬੰਧ ਜੋੜਦੀ ਸੀ, ਪਰ ਉਸ ਸਮੇਂ ਇਸ ਦੇ ਸਬੂਤ ਬਹੁਤ ਘੱਟ ਸਨ।

ਇਸ ਦੇ ਆਪਣੀ ਸਿਹਤ 'ਤੇ ਅਸਰ ਬਾਰੇ ਚਿੰਤਤ ਹੁੰਦਿਆਂ, ਉਨ੍ਹਾਂ ਨੇ 2011 ਵਿੱਚ ਆਪਣੀ ਖੋਜ ਦਾ ਰੁਖ਼ ਇਸ ਪਾਸੇ ਕੀਤਾ।

ਰੌਲੇ ਦੇ ਸਿਹਤ 'ਤੇ ਸਿੱਧੇ ਪ੍ਰਭਾਵ

ਉੱਚੀ ਆਵਾਜ਼ ਨੂੰ ਲੰਬੇ ਸਮੇਂ ਤੋਂ ਬੋਲੇਪਣ ਦੀ ਸਮੱਸਿਆ ਨਾਲ ਜੋੜਿਆ ਜਾਂਦਾ ਰਿਹਾ ਹੈ। ਪਰ ਜਹਾਜ਼ਾਂ ਅਤੇ ਕਾਰਾਂ ਦਾ ਰੌਲਾ ਕੰਨਾਂ ਤੋਂ ਅੱਗੇ ਦੀ ਸਮੱਸਿਆ ਹੈ।

ਟ੍ਰੈਫ਼ਿਕ ਦੇ ਰੌਲੇ ਨੂੰ ਇੱਕ ਸਰੀਰਕ ਤਣਾਅ ਦੇ ਮੁੱਖ ਕਾਰਨ ਵਜੋਂ ਦੱਸਿਆ ਗਿਆ ਹੈ, ਇਸ ਨੂੰ ਹਵਾ ਪ੍ਰਦੂਸ਼ਣ ਤੋਂ ਬਾਅਦ ਦੂਜਾ ਤੇ ਸੈਕਿੰਡ-ਹੈਂਡ ਸਮੋਕ (ਧੂੰਏ ਨਾਲ ਅਸਿੱਧਾ ਸੰਪਰਕ) ਅਤੇ ਰੇਡੋਨ (ਇੱਕ ਰਸਾਇਣਿਕ ਗੈਸ) ਦੇ ਤਕਰੀਬਨ ਬਰਾਬਰ ਕਿਹਾ ਗਿਆ ਹੈ।  

ਯੂਰਪ ਅਤੇ ਯੂਐੱਸ ਦੇ ਅੰਦਾਜ਼ਨ ਇੱਕ ਤਿਹਾਈ ਲੋਕ ਗ਼ੈਰ-ਸਿਹਤਮੰਦ ਪੱਧਰ 'ਤੇ ਰੌਲੇ ਦਾ ਸਾਹਮਣਾ ਕਰਦੇ ਹਨ

ਪਿਛਲੇ ਦਹਾਕੇ ਵਿੱਚ ਖੋਜ ਦੇ ਖੇਤਰ ਵਿੱਚ ਇੱਕ ਵਿਕਸਿਤ ਹੋ ਰਹੀ ਸੰਸਥਾ ਨੇ ਏਅਰਕਰਾਫ਼ਟ ਅਤੇ ਸੜਕੀ ਟ੍ਰੈਫ਼ਿਕ ਦੇ ਰੌਲੇ ਅਤੇ ਦਿਲ ਦੇ ਕਈ ਤਰ੍ਹਾਂ ਦੇ ਰੋਗਾਂ ਦੇ ਵੱਧਦੇ ਖ਼ਤਰਿਆਂ ਦਰਮਿਆਨ ਸਬੰਧ ਦੱਸਿਆ,  ਅਤੇ ਵਿਗਿਆਨੀਆਂ ਨੇ ਇਸ ਵਰਤਾਰੇ ਦੇ ਢੰਗ ਤਰੀਕੇ ਬਾਰੇ ਵੀ ਦੱਸਣਾ ਸ਼ੁਰੂ ਕਰ ਦਿੱਤਾ ਹੈ।

ਅੰਦਾਜ਼ੇ ਸੁਝਾਅ ਦਿੰਦੇ ਹਨ ਕਿ ਯੂਰਪ ਅਤੇ ਯੂਐੱਸ ਦੇ ਅੰਦਾਜ਼ਨ ਇੱਕ ਤਿਹਾਈ ਲੋਕ ਗ਼ੈਰ-ਸਿਹਤਮੰਦ ਪੱਧਰ 'ਤੇ ਰੌਲੇ ਦਾ ਸਾਹਮਣਾ ਕਰਦੇ ਹਨ, ਜਿਸ ਨੂੰ ਆਮ ਤੌਰ 'ਤੇ 70 ਤੋਂ 90 ਡੈਸੀਬਲਜ਼ (ਆਵਾਜ਼ ਦਾ ਮਾਪਦੰਡ) ਤੱਕ ਪ੍ਰਭਾਸ਼ਿਤ ਕੀਤਾ ਜਾਂਦਾ ਹੈ।

ਤੁਲਣਾ ਲਈ ਆਮ ਗੱਲਬਾਤ ਤਕਰਬੀਨ 60 ਡੈਸੀਬਲਜ਼ ਹੁੰਦੀ ਹੈ, ਕਾਰਾਂ ਅਤੇ ਟਰੱਕਾਂ ਦੀ ਰੇਂਜ 70 ਤੋਂ 90 ਹੁੰਦੀ ਹੈ ਅਤੇ ਸਾਈਰਨਜ਼ (ਹੋਰਨ) ਅਤੇ ਏਅਰਕਰਾਫ਼ਟਜ਼ ਦੀ...\n\ntl;dr:
ਟ੍ਰੈਫ਼ਿਕ ਅਤੇ ਹਵਾਈ ਜਹਾਜ਼ਾਂ ਦਾ ਰੌਲਾ ਤੇ ਇਥੋਂ ਤੱਕ ਕਿ ਟੈਲੀਫ਼ੋਨ ਜਾਂ ਮੋਬਾਈਲ ਦੀ ਰਿੰਗਟੋਨ ਦਾ ਵੱਜਣਾ ਵੀ ਮਾੜੇ ਸਿਹਤ ਪ੍ਰਭਾਵਾਂ ਨਾਲ ਸਬੰਧਿਤ  ਹੈ। ਹੁਣ ਵਿਗਿਆਨੀਆਂ ਨੇ ਇਹ ਸਮਝਾਉਣਾ ਸ਼ੁਰੂ ਕਰ ਦਿੱਤਾ ਹੈ ਕਿ ਇਹ ਸਭ ਸ਼ੋਰ ਸ਼ਰਾਬਾ ਸਾਡੇ ਸਰੀਰਾਂ 'ਤੇ ਕੀ ਅਸਰ ਪਾ ਰਿਹਾ ਹੈ।